title: "Leewentshelp"
text: "\n\nLeewentshelp \n\nDi \"Lebenshilfe e. V.\" es en Foriining, wat di Algimiinhair n\u00fcti wel.  Hat jeft dit diari \u00f6n masi L\u00f6nen, en di Foriiningen wel fuar Mensken aarberi, wat aliining ek gur klaarkum, aurdat di wat ek ken of kraank sen.\nHat giar diarbi aur Interesen fan des Lir en diaraur, jaar Familiien t\u00f6 help. Hat jeft fan di Leewentshelp H\u00fc\u00fcsinger, hur bihenert Mensken uuni ken.\n\nBigrep \n\nHat haa masi Strir jefen aur di Bigrep \u201ebihenert \u00f6n Haur\u201c, aur dat masi Mensken dit diskiminiarend finj. Sa sii n\u00fc hok Stat- en Kraisforiiningen fan di Leewentshelp \"Hat es normaal, forskelig t\u00f6 wiis.\". Di Aarber wat diar maaket uur, k\u00fcr mesken aurskrefen uur me \"Ark jen es lik fuul wert, uk wan hi dit en des ek maaki ken\".\n\nHistoori \n\nDi Leewentshelp es \u00f6n di 23. Nowembermuun 1958 \u00f6n Marborig bigent uuren \u00fcs \"Lebenshilfe f\u00fcr das geistig behinderte Kind e. V.\".\nDi Taacht k\u0101m fan en hollansk Offitsiir, wat iin \u00f6n en Kraankenh\u00fcs me bihenert Jungen fan Lir t\u00f6 d\u00f6n hee, wat fan Uasten t\u00f6 D\u00fctskl\u00f6n kemen wiar, wat \u00fct di KZ t\u00f6beek wiar - Mensken \u00f6n Nuar.  Tien Jaaren f\u00f6rter hee di Foriining al aur 300 Statforiiningen en 38.000 Mef\u00f6ligsters. Iin \u00f6n s\u00f6nerk Jungensgaarten, Skuulen en Warkstairen uur me aur 18.000 Mensken aarbert.Fan des Tir (ombi 1970) bigent di Leewentshelp uk diarme, Uuningen fuar Uunikeren t\u00f6 bech en \u00f6nt\u00f6ber. Bit hent\u00f6 1989 sen't aur 400 Stat- en Kraisforiiningen en aur 100.000 Mef\u00f6ligsters uuren. \u00d6n dit, wat di DDR wesen wiar, bigent em en ain Leewentshelp, man em es bal me di Foriining fan \"Weesterd\u00fctskl\u00f6n\" t\u00f6hop gingen. 2008 wiarn diar 527 Stat- en Kraisforiiningen en aur 135.000 Mef\u00f6ligsters. Wan di Leewentshelp 50 Jaaren ual uur, sen masi Aktsjoonen wesen. \u00d6n di \"Kulturbrauerei\" \u00f6n Berlin wiar en Fest \"Bl\u00f6 Wunner\" n\u0113mt, aurdat dit Logo fan di Leewentshelp bl\u00f6 wiar. Bi des Fest es Angela Merkel sen uuren.\n Di Post heer en ekstra Breevmark \u00fctd\u00f6nen.\n\nLeewentshelp \u00fcp S\u00f6l \n\nDat Leewentshelp-H\u00fcs fan S\u00f6l staant \u00f6n Weesterl\u00f6n. Diar uuni ombi 15 Mensken \u00f6n di Uuningen. Uk fuar Mensken, wat ek diar uuni, uur forskelig Help \u00f6nberen.\n Hat jeft forskelig Mensken, wat diar hol t\u00f6 Bisjuk kum en wat mi di Uuners maaki. Masi Faarten en \u00fc\u0111er Aktiwiteeten maakit di \"Fr\u00f6hliche Kreis\". Sent 2008 wukset uk en ain Band \u0101p: Di \"Wunschlistenband\".\nDi diari haa al tau Maal \u00f6n di \"Ual Kuursaal\" \u00f6n Weesterl\u00f6n sp\u00f6let, en \u00f6n 2010 haa ja tau \u0100ptreren her, t\u00f6 wat ja n\u00f6\u00f6rigt wiar.\n\nLeewentshelp \u00fcp F\u00f6\u00f6r en Aamrem \n\n\u00dcp F\u00f6\u00f6r en Aamrem uur Help fuar Familiien me bihenert Jungen \u00f6nberen. \nEm wel di Jungen help, dit wat di ken, wat beeter hent\u00f6fing, dat di't wat iinfacher fo. \nDat Uurt \"Integratsjoon\" uur diar ek \u00fcs en \"Likmaaki\" forst\u00f6nen, di wel diar ali help, jen en achtler \u00f6nt\u00f6nem. \nDiarfuar skel di Jungen, wat ek \"normaal\" \u00fcp Warel kemen sen, Help fingen, wat naier t\u00f6 di \u00fc\u0111er Mensken t\u00f6 kum, dat et fuar ali wat lechter uur. \nFuar des sen di Jungen uk \u00f6n di \"Regel-\" Jungensgarten en Skuulen, wan dit giar, hur di f\u00f6\u00f6ring Leewentshelp me di diari Lir t\u00f6hop aarbert.\n\nForwiisen \n\n Leewentshelp \u00f6n D\u00fctskl\u00f6n\n Leewentshelp \u00fcp S\u00f6l\n Leewentshelp \u00fcp F\u00f6\u00f6r en Aamrem\n Di \"Wunschlistenband\"\n\nFerian\nLeewentshelp\nSelskap"